Nemendur 10. bekkjar unnu verkefni í tengslum við kaflann um rúmfræði og hönnun . Þeir fengu pappir og límband og áttu að hanna og búa til líkan í þrívíðu formi . Nemendur reiknuðu rúmmál líkansins og skiluðu skýrslu . Þau stóðu sig einstaklega vel og á myndunum má sjá afraksturinn . Kveðja stoltir stærðfræðikennarar í Sunnulæk Föstudagurinn 29. nóvemer var vel nýttur til skreytingar á skólahúsnæðinu . Allir lögðu sitt af mörkum , skólinn var skreyttur hátt og lágt og útkoman var glæsileg . Margir foreldrar komu og skoðuðu vinnu barnanna og gaman var að sjá hversu vel vinabekkirnir unnu saman . Einnig var mjög gaman að sjá hversu margir voru með jólasveinahúfur , klæddir í jólapeysur , eða einhverja rauða flík . Fyrr um morgunin var söngstund haldin þar sem nemendur og starfsfólk sungu jólalög og önnur lög af hjartans lyst og söngurinn ómaði um allan skólann svo vel var undir tekið . Foreldrafélag Sunnulækjarskóla afhenti fyrir nokkru , börnum í 1. bekk endurskinsvesti með nöfnum þeirra á . Lögreglumenn frá Lögreglunni á Suðurlandi mættu í skólann þegar nemendur fengu vestin afhend og fóru yfir hversu mikilvægt það er að sjást vel í umferðinni .